

**Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Ilfov** |

**Nr. Ieșire. 12665/15.03.2023**

**DECIZIA ETAPEI DE INCADRARE**

**Nr: 63/15.03.2023**

Ca urmare a solicitării de emitere a acordului de mediu adresate de **SC LUSCAN ASFALT SRL**, înregistrată la APM Ilfov cu nr. 12665/24.06.2022 și a completărilor ulterioare, în baza:

**Legii nr. 292/2018** privind evaluarea impactului anumitor proiecte publice și private asupra mediului, cu modificările și completările ulterioare;

**Ordonanței de Urgență a Guvernului nr. 57/2007** privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, aprobată prin Legea nr. 49/2011, cu modificările și completările ulterioare, autoritatea competentă pentru protecția mediului APM Ilfov decide, ca urmare a consultărilor desfășurate în cadrul ședinței Comisiei de Analiză Tehnică din data de **02.11.2022**, că proiectul **„REFACERE ÎMPREJMUIRE TEREN, AMPLASARE CÂNTAR AUTO, CONSTRUIRE CLĂDIRE BIROURI, LABORATOR, VESTIARE, STAȚIE ASFALT ȘI STAȚIE EMULSII” propus a fi amplasat în** Județul Ilfov, Comuna Cernica, Sat Căldăraru, identificat prin NC 58158 și 58159, nu se supune evaluării impactului asupra mediului, nu se supune evaluării adecvate si nu se supune evaluării impactului asupra corpurilor de apă.

Justificarea prezentei decizii:

**I. Motivele pe baza cărora s-a stabilit neefectuarea evaluării impactului asupra mediului sunt următoarele:**

a) proiectul nu se încadreaza în prevederile Legii nr. 292/2018, anexa nr. 1;

b) proiectul se încadrează în prevederile anexei 2 la Legea nr. 292/2018, la punctul **pct. 10**, **lit. a) - “*Proiecte de dezvoltare a unităților/zonelor industriale***”

c) titularul și APM Ilfov au mediatizat în presa locală, cât și pe pagina web atât depunerea solicitării acordului cât și decizia etapei de încadrare;

d) lipsa observațiilor din partea publicului interesat;

**II. Motivele pe baza cărora s-a stabilit neefectuarea evaluării adecvate sunt următoarele:**

Proiectul propus nu intră sub incidența [art. 28](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2018-12-11#p-48878121) din Ordonanța de urgență a Guvernului

nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea [nr. 49/2011](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2018-12-11), cu modificările și completările ulterioare, conform coordonatelor Stereo 1790 prezentate în documentatie conform punctului de vedere retransmis pe e-mail în data de 03.10.2022, ora 10:37 de către ANANP ST București-Ilfov în care se menționează: ” …. *vă informăm că după studierea documentației depuse se constată că proiectul mai sus menționat nu este amplasat în nicio arie naturală protejată din regiunea Bucuresti-Ilfov sau în proximitatea acesteia, prin urmare nu intră sub incidența prevederilor art.28 și 281 din Ordonanța de urgență a Guvernului nr. 57/2007, aprobată cu modificări și completări prin Legea nr. 49/2011, cu modificările și completările ulterioare”*

**III. Motivele pe baza cărora s-a stabilit neefectuarea evaluării impactului asupra corpurilor de apă:**

În conformitatecuadresa nr 14008/05.12.2022 emisa de AN Apele Romane a Sistemului de Gospodărire a apelor Ilfov - București

* ***Proiectul propus nu se supune SEICA***

**1. Caracteristicile proiectului:**

*1.1. Descrierea proiectului:*

Terenurile în suprafață de 45.262,00 mp sunt situate în intravilanul comunei Cernica.

În conformitate cu Documentația de urbanism nr. 9 faza PUG aprobată prin HCL nr. 10/05.02.2019 al comunei Cernica, imobilul se află în UTR A1, Subzona de producție și depozitare POT maxim = 60%, C.U.T. maxim 3,5 ADC/mp teren, H max= 20 m.

Se propune modernizarea amplasamentului prin înlocuirea stației de asfalt tip AMMAN GLOBAL QH 160 – Germania cu o stație AMMANN ABC 140 – 180 SOLIDBATCH și modernizarea stației de emulsie bituminoasă, a laboratorului de încercări și de lucrări de sistematizare a activităților. Echipamentele care urmează a fi înlocuite sau modernizate vor fi înlocuite sau modernizate cu echipamente cu caracteristici și fluxuri tehnologice asemănătoare, diferența fiind doar de capacitate de producție. După demontarea stației existente, se vor executa alte fundații izolate pe teren ce vor susține noul echipament montat. Poziționarea în teren a noului echipament va fi aceeași cu poziționarea existentă a stației actuale. După realizarea fundațiilor se vor monta elementele componente ale statiei AMMANN ABC 140 – 180 SOLIDBATCH pe pozițiile stabilite de fabricant.

Montarea stației AMMANN ABC 140 – 180 SOLIDBATCH se va realiza astfel:

* predozoarele;
* benzile transportoare;
* tamburul uscător cu arzător;
* filtrul de praf cu ventilatorul exhaustor;
* silozul de filer;
* silozul de praf recuperat;
* grupul de fabricație;
* silozul de mixtură asfaltică;
* cablajele electrice;
* cabina de comandă;

Perimetrul de amplasare a noii stații va corespunde cu perimetrul stației existente propuse spre înlocuire.

**BILANTUL TERITORIAL**

**Suprafața totală a terenului – 45.262,00 mp**

Suprafață construită existentă clădiri = 682,40 mp

Suprafață construită propusă clădiri = 0,00 mp

Suprafață construită existentă padocuri = 4.450,00 mp

Suprafață construită propusă padocuri = 0,00 mp

Suprafață circulații existentă = 4.802,00 mp

Suprafață circulații propusă = 0,00 mp

Suprafață spații verzi neamenjate = 5.033,90 mp

Suprafață spații verzi propuse = 4.018,50 mp

Suprafață spații verzi rezultată = 9.052,40 mp - 20%

Suprafață teren liber de construcții = 17.897,20 mp

**ASIGURAREA UTILITĂȚILOR:**

În baza avizului emis de Apă Canal Ilfov cu nr. 36272 din 25.08.2022 amplasamentul nu este echipat cu rețele edilitare de apă și canalizare. SC LUSCAN ASFALT SRL deține autorizația de gospodărire a apelor nr. 225 - IF din 20.05.2022 emisă de A.N. „Apele Române”- S.G.A. Ilfov-București. În baza proiectului de Aviz de Gospodărire a Apelor emis de A.N. „Apele Române”- S.G.A. Ilfov-București transmis, se identifică următoarele soluții:

**SITUAȚIA EXISTENTĂ**

**Alimentarea cu apă**

Sursa de apă va fi constituită din două foraje F1 cu H = 150 m și F2 cu H = 46 m existente pentru consum igienico-sanitar din forajul F1 și tehnologic din forajul F2 (la prepararea emulsiilor bituminoase). Rețeaua de distribuție a apei utilizate în scop igienico – sanitar este realizată din conducte PEID cu Dn = 30 mm și L = 1310 m. Rețeaua de distribuție a apei utilizate în scop tehnologic este realizată din conducte PEID cu Dn = 30 mm și L = 6,5 m. **EVACUAREA APELOR UZATE:**

Apele uzate menajere vor fi evacuate în două bazine vidanjabile etanșe din beton armat cu V1 = 18 mc și V2 = 24 mc amplasate în incinta obiectivului.

**Notă:** Vidanjarea se va face în sistem public inteligent alternativ, conform OUG 172/2020 privind: “modificarea și completarea unor acte normative, aprobarea unor măsuri privind proiectele de mediu cu finanțare din fonduri externe nerambursabile, precum și pentru reglementarea serviciului public inteligent alternativ pentru procesarea apelor uzate urbane” din cadrul UAT - urilor, aprobată prin Legea nr.121/2021, aceasta completând și Legea serviciului public nr. 241/2006.

Apele pluviale provenite de pe acoperiș vor fi evacuate la teren.

**Rețeaua de canalizare**

Rețeaua de canalizare ape uzate menajere este realizată din conducte PVC – KG cu Dn = 110 mm și L = 15 m. Din procesul tehnologic de fabricare a mixturii asfaltice nu rezultă ape uzate.

**SITUAȚIA PROPUSĂ**

**Alimentarea cu apă**

Sursa de apă va fi constituită din rețeaua de alimentare cu apă existentă în incintă.

Apele uzate menajere vor fi evacuate în rețeaua de canalizare existentă în incintă.

Din procesul tehnologic nu rezultă ape uzate.

Apele pluviale provenite de pe platformele betonate vor fi trecute printr-un separator de hidrocarburi, după care vor fi colectate într-un bazin de retenție, deschis, proiectat cu V = 100 m3, ce va fi realizat din beton armat, de unde vor fi folosite la întreținerea spațiilor verzi.

**Rețeaua de canalizare**

Rețeaua de canalizare ape pluviale va fi realizată din conducte de PVC – KG cu Dn = 100 – 500 mm și L = 782 m.

**Instalații de epurare**

- separator de hidrocarburi pentru apele pluviale colectate de pe platformele betonate.

Indicatorii de calitate ai apelor uzate menajere evacuate prin vidanjare se vor încadra în limitele impuse de HG nr. 188/2002 (Anexa 2) - Normativul NTPA 002/2002 completată și modificată prin HG 352/2005;

Indicatorii de calitate ai apelor pluviale evacuate în bazinul de retenție se vor încadra în prevederile impuse de H.G.R. nr. 188/2002 - Anexa nr. 3 – Normativul NTPA - 001/2002, modificată şi completată de H.G. 352/2005, cu mențiunea că indicatorii specifici ce urmează a fi monitorizați vor trebui să se încadreze în următoarele limite maxim admisibile:

- pH – 6,5 – 8,5

- materii în suspensie – 35mg/l

- reziduu fix – 2000mg/l

- produse petroliere – 5mg/l

*1.2. Cumularea cu alte proiecte:* nu este cazul

*1.3. Utilizarea resurselor naturale:* nu este cazul.

*1.4. Producția de deșeuri:*

Deșeurile generate pe perioada de construire vor fi colectate separat într-un spațiu special amenajat și eliminate sau valorificate, după caz, prin agenți economici autorizați.

În perioada de funcționare, deșeurile vor fi colectate separat într-un spațiu special amenajat, de unde vor fi evacuate periodic de firme specializate în salubritate, pe baza de contract.

*1.5. Emisii poluante, zgomot și alte surse de disconfort:* pe perioada execuției lucrărilor emisii vor consta în principal în praf din activitatea de transport, precum și zgomot rezultat din operațiile de construire și din exploatarea utilajelor.

Nivelul de zgomot rezultat în perioada de funcționare se va încadra în limitele admise pentru funcțiunea existentă în zonă.

**Măsuri pentru limitarea emisiilor de poluanți în aer și zgomotului:**

* Se vor lua toate măsurile pentru limitarea particulelor în suspensie (PM).
* Lucrările de construire se vor desfășura în afara orelor de odihnă, respectiv între orele 8:00–13:00 și 14:00-22:00, în conformitate cu prevederile Legii nr. 61/1991, modificată, privind sancționarea faptelor de încălcare a unor norme de conviețuire socială, a ordinii și liniștii publice.
* Pe durata execuţiei lucrărilor se vor lua măsuri pentru respectarea legislaţiei privind protecţia mediului în vigoare (STAS 12574/1987, SR 10009/2017, Ord. nr. 462/1993 si H.G. nr. 1756/2006 privind limitarea nivelului emisiilor de zgomot în mediu produs de echipamentele destinate utilizarii in exteriorul cladirilor).

**2. Localizarea proiectului:**

2.1. **utilizarea existentă a terenului: conf. Certificatul de Urbanism nr 212/09.06.2022 emis de Primăria Cernica și în conformitate cu Documentația de urbanism nr. 9 faza PUG aprobată prin HCL nr. 10/05.02.2019 al comunei Cernica, imobilul se află în UTR A1, Subzona de producție și depozitare POT maxim = 60%, C.U.T. maxim 3,5 ADC/mp teren, H max= 20 m.**

2.2. relativa abundenţă a resurselor naturale din zonă, calitatea şi capacitatea regenerativă a acestora: *nu este cazul;*

2.3. capacitatea de absorbţie a mediului, cu atenţie deosebită pentru:

a) zonele umede – *nu este cazul*

b) zonele costiere – *nu este cazul*;

c) zonele montane şi cele împădurite – *nu este cazul*;

d) parcurile şi rezervaţiile naturale – *nu este cazul*;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate, etc.: *nu este cazul*;

f) zonele de protecţie specială, mai ales cele desemnate prin O.U.G. nr. 57/2007 cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului, conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: *nu este cazul*;

g) ariile în care standardele de calitate a mediului stabilite de legislaţie au fost deja depăşite: nu s-a înregistrat o astfel de situatie;

h) ariile dens populate: *nu este cazul*;

i) peisajele cu semnificație istorică, culturală şi arheologică: *nu este cazul*.

**3. Caracteristicile impactului potential:** se iau în considerare efectele semnificative posibile ale proiectelor, în raport cu criteriile stabilite la pct. 1 si 2, cu accent deosebit pe:

a) extinderea impactului:aria geografică şi numărul persoanelor afectate: *nu este cazul*;

b) natura transfrontalieră a impactului: *nu este cazul*;

c) mărimea şi complexitatea impactului: redusa;

d) probabilitatea impactului: redusă, în timpul realizării lucrărilor de construcţii;

e) durata, frecvenţa şi reversibilitatea impactului: impactul asupra mediului va exista în perioada desfăşurării lucrărilor de execuţie şi impact relativ redus în timpul funcţionării.

**4. Conditiile de realizare a proiectului:**

* **Investiţia şi organizarea de şantier se vor realiza în condiţiile impuse prin avizele sau acordurile solicitate prin Certificatul de Urbanism nr 212/09.06.2022 emis de Primăria Cernica;**
* **Se vor respecta conditiile impuse prin HCL nr. 10/05.02.2019 de aprobare a PUD;**
* Se vor respecta prevederile O.U.G. nr. 195/2005 privind protecția mediului cu modificările și completările ulterioare;
* Se vor lua măsuri de protecţie antifonică în zona de lucru;
* După realizarea proiectului terenul afectat organizării de şantier şi terenul aferent spaţiului verde propus prin proiect se va amenaja corespunzător.
* Se vor amplasa panouri de informare a cetăţenilor asupra viitoarelor construcţii şi modificări ale zonei;
* Se vor lua măsuri pentru diminuarea emisiilor de pulberi din zona şantierului prin umectarea spaţiului de lucru sau acoperirea pe cât posibil a acestuia;
* La ieşirea din şantier, se vor curăţa roţile autovehiculelor şi a altor utilaje, pentru a preveni transferul de moloz în afara amplasamentului pe drumurile publice; pe durata organizării de șantier se vor monta panouri de protecţie, lucrările vor fi semnalizate corespunzător, asigurându-se protecţia circulației pietonale și auto în zonă;
* Pe durata execuției lucrărilor se vor lua măsuri pentru respectarea normelor, standardelor şi legislației privind protecția mediului în vigoare (STAS 12574/1987, SR 10009/2017, Ord. nr. 462/1993 și H.G. nr. 1756/2006 privind limitarea nivelului emisiilor de zgomot în mediu produs de echipamentele destinate utilizării în exteriorul clădirilor).
* Deşeurile şi materialele rezultate din activitatea de construcție vor fi obligatoriu îndepărtate din zonă pe baza unui contract încheiat cu un prestator autorizat; este interzisă depozitarea necontrolată a deşeurilor rezultate;
* Pe toată durata execuției și funcționării obiectivului se vor respecta prevederile O.U.G. nr. 195/2005 privind protecţia mediului aprobată cu modificări de Legea nr. 265/2006, cu modificările şi completările ulterioare;
* OUG 92/2021 privind regimul deşeurilor,
* Legea nr. 104/2011 privind protecţia atmosferei;
* Ordinului nr.119/2014 emis de Ministerul Sănătăţii, cu modificările și completările ulterioare;
* Ordinului nr. 756/1997 cu privire la factorul de mediu sol;
* Indicatorii de calitate ai apelor uzate menajere evacuate în bazinul vidanjabil, se vor încadra în limitele impuse de H.G. nr. 188/2002 Anexa 2 - NTPA 002/2002, modificat și completat de H.G. nr. 352/2005.
* Indicatorii de calitate ai apelor pluviale evacuate pe spațiile verzi se vor încadra în limitele impuse de H.G. nr. 188/2002 Anexa 3 - NTPA 001/2002, modificat și completat de H.G. nr. 352/2005.
* **Se vor obtine și se vor respecta condițiile impuse prin actele de reglementare emise de A.N. ”Apele Române” Administrația Bazinală de Apă Argeș-Vedea. În situația în care soluțiile acceptate de A.N. ”Apele Române” Administrația Bazinală de Apă Argeș-Vedea nu corespund cu cele prevazute în prezentul act, atunci se va solicita revizuirea prezentului act administrativ emis de APM Ilfov;**
* Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.
* În situația în care se vor semnala disconforturi create vecinătăților, activitatea va fi sistată temporar până la remedierea acestora;
* Gospodărirea materialelor de construcţie se va realiza numai în limita terenului deținut, fără deranjarea vecinătăţilor.
* Se interzice poluarea solului cu carburanți, uleiuri rezultate în urma operațiilor de staționare, aprovizionare, depozitare sau alimentare cu combustibili a utilajelor și mijloacelor de transport în timpul construirii, datorită funcţionării necorespunzătoare a acestora. În cazul unor poluări accidentale se vor lua măsuri pedoameliorative;
* Se vor respecta prevederile Regulamentului General de Urbanism aprobat prin H.G. nr. 525/1996 în ceea ce priveste construcțiile, parcările și necesarul de spațiu verde;
* Se va respecta legislația de urbanism în vigoare;
* Se va amenaja și întreține spatiul verde din incintă;
* Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale; Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect;
* Se va asigura salubrizarea zonei și menținerea curățeniei pe traseul drumurilor de acces, pe toată perioada;
* Pentru evitarea poluării accidentale cu materiale periculoase (scurgeri accidentale de combustibili, de ulei de motor), reparațiile mijloacelor de transport/utilajelor se vor executa doar la societăți autorizate;
* **În vederea menținerii calității aerului, în parametri optimi, în zona amplasamentului, se vor respecta următoarele conditii:**
* utilizarea apei, pentru suprimarea prafului în cantitățile, frecvența și proporțiile necesare, în zona de lucru, la sfârșitul fiecarei săptămâni de lucru, dacă nu se vor desfășura operațiuni active mai mult de două zile consecutiv;
* minimizarea activităților generatoare de praf (tăiere, spargerea betonului, etc.);
* se vor lua măsuri de acoperire, îngrădire, închidere a stocurilor de materiale de construcție sau deșeuri, pentru prevenirea împrăștierii cauzată de vânt;
* Oprirea motoarelor tuturor vehiculelor aflate în stationare, în zona șantierului;
* Se vor alege trasee optime din punct de vedere al protecției mediului, pentru deplasarea vehiculelor care transportă materiale de construcție care pot elibera în atmosferă particule fine; transportul acestor materiale se va face pe cât posibil cu vehicule dotate cu prelate;
* Transportul materialelor și transportul utilajelor grele se va realiza pe traseele stabilite, astfel încât să nu creeze disconfort locuitorilor din zonă;
* Organizarea de șantier va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane și mediului înconjurător;
* Activitatea se va putea desfășura numai cu respectarea reglementărilor stabilite conform planurilor urbanistice aflate în vigoare, cu privire la funcțiunea zonei, aprobate conform legii. În condițiile în care se va constata că activitatea nu este compatibilă cu funcțiunea zonei, stabilită conform legii și/sau că funcționarea obiectivului generază disconfort de orice natură, pentru așezările umane sau pentru factorii de mediu, activitatea va fi reevaluata conform prevederilor legale în vigoare.
* În situația în care se vor semnala disconforturi create vecinatăților, activitatea va fi sistată până la remedierea acestora.
* Operatorul are obligația să asigure dotări corespunzătoare cu mijloace, structuri, dotări materiale și sisteme de management adecvate în scopul protejării, la un nivel ridicat, a sănătății populației și a mediului.
* Activitatea desfășurată se încadrează în prevederile Ordinului 1798/2007 pentru aprobarea Procedurii de emitere a autorizației de mediu și aveți obligația să solicitați și **să obțineti revizuirea Autorizației de Mediu** în conformitate cu Ordinul mai sus menționat.

**Prezentul act de reglementare stabilește condițiile de realizare a proiectului din punct de vedere al protecției mediului. În cazul în care proiectul nu se încadrează în funcțiunea zonei, decizia de emitere/respingere a aprobării de dezvoltare revine autorității administrației publice locale.**

Pentru legalitatea și autenticitatea documentelor depuse la dosar se face răspunzator titularul proiectului. Conform art. 21, alin.(4) din OUG. 195/2005 privind protecția mediului, aprobată cu modificări și completări prin Legea nr. 265/2006, cu modificările și completările ulterioare ”răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului proiectului”.

**Conform prevederilor Legii nr. 292/2018:**

 - anexa 5, art. 43, alin. (3) la finalizarea proiectelor publice și private care au făcut obiectul procedurii de evaluare a impactului asupra mediului, autoritatea competentă pentru protecția mediului care a parcurs procedura verifică respectarea prevederilor deciziei etapei de încadrare;

 - anexa 5, art. 43 alin. (4) procesul - verbal întocmit în situația prevăzută la alin. (3) se anexează și face parte integrantă din procesul - verbal de recepție la terminarea lucrărilor.

Prezentul act nu exonerează de răspundere titularul, proiectantul și/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a APM Ilfov, se sancționează conform prevederilor legale în vigoare.

         Proiectul propus nu necesită parcurgerea celorlalte etape ale procesului de evaluare a impactului asupra mediului de evaluare adecvată și de evaluare asupra corpurilor de apă.

Proiectul deciziei etapei de încadrare a fost afişat pe site-ul http://apmif.anpm.ro.

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

În conformitate cu prevederile OUG nr.195/2005, aprobată prin Legea nr.265/2006 privind protectia mediului, cu modificările și completările ulterioare - "Art. 15 alin (2) lit a - «Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării»;

**Conform prevederilor Legii nr. 292/2018:**

    - anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobării de dezvoltare;

    - anexa 5, art. 34, alin (2) notificarea prevăzută la alin. (1), însoțită de raportul de verificare întocmit în conformitate cu prevederile art. 20 alin. (2) lit. a) din Legea nr. 292/2018 de către verificatorul de proiecte atestat în condițiile legii pentru cerința esențială D) igienă, sănătate și mediu înconjurător prevăzută la art. 3 din Ordinul ministrului dezvoltării regionale și administrației publice nr. 2264/2018 sau după caz de punctul de vedere al autorității competente emitente a aprobării de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data apariției necesității modificării/extinderii;

   - art. 18, alin. (13) în cazul în care una dintre deciziile prevăzute la alin. (8) și (9) nu se emite în termen de 5 ani de la emiterea acordului de mediu, titularul proiectului este obligat să se adreseze autorității de mediu emitente în vederea confirmării faptului că acordul de mediu nu este depășit.

Draftul deciziei etapei de încadrare a fost afișat spre consultare pe site APM Ilfov: [www.apmif.anpm.ro](http://www.apmif.anpm.ro).

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr.292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-11), cu modificările și completările ulterioare.

**DIRECTOR EXECUTIV,**

**Alina-Laura POSTEIU**

Șef Serviciu A.A.A., Șef Serviciu C.F.M.,

Corina Ecaterina NECULA-CIOCHINĂ Eliza BODEA

Întocmit, Întocmit,

Consilier Ciprian STANCIU Consilier superior Mihai STOICA